Armollinen Asetus telefooniverosta
1915

N:o 7

<big>S U O M E N

SUURIRUHTINAANMAAN

ASETUSKOKOELMA.

Armollinen Asetus

telefooniverosta.

Annettu Tsarskoje Selossa 19 p:nä tammikuuta / 1 p:nä helmikuuta 1915.

___

  H ä n e n   M a j e s t e e t t i n s a   K e i s a r i   on,   K e i s a r i l l i s e n   Suomen Senaatin alamaisesta esityksestä, ollessaan Tsarskoje Selossa 19 p:nä tammikuuta / 1 p:nä helmikuuta 1915, suvainnut   A r m o s s a   vahvistaa sodan ajaksi seuraavan asetuksen telefooniverosta.

1 §.

Kaikista telefoonikoneista, jotka ovat yhdistetyt asianomaisella luvalla asetettuihin johtoihin telefooniyhteyden aikaansaamiseksi ei yksinomaan yksityistä käytäntöä varten, on suoritettava kertakaikkinen valtiorahastolle tuleva vero, joka on määrältään 15 markkaa telefoonikoneesta, joka on välittömästi yhdistetty johdolla keskusasemaan, ja 10 markkaa jokaisesta sivukoneesta, joka voidaan liittää johtoon, joka yhdistää keskusaseman toisen koneen kanssa. Tästä verotuksesta vapautetaan ne telefoonikoneet, joita kustannetaan valtakunnan rahaston tai Suomen kruunun varoilla.

2 §.

1 §:ssä mainitun veron suorittakoot telefoonimyönnytyksen haltijalle: 1) ne henkilöt, joiden käytettävänä telefoonikone on ollut tämän asetuksen julkaisemispäivänä, — kolmenkymmenen päivän kuluessa asetuksen julkaisemispäivästä, ja 2) ne henkilöt, jotka sen jälkeen ottavat telefoonin, — ennenkuin kone liitetään telefooniverkkoon. Jollei veroa makseta sanotun ajan kuluessa myönnytyksen haltijalle, on se uloshaettava siinä järjestyksessä, kuin on määrätty kruunun ulostekojen ulosmittauksesta; ja on myönnytyksenhaltija velvollinen viipymättä sulkemaan pois telefooniverkosta koneen, josta on vero jätetty maksamatta, siihen asti, kunnes vero on kokonaan peritty.

3 §.

Lähempien määräysten vahvistaminen veronkannosta ja sitä koskevasta tilityksestä annetaan   K e i s a r i l l i s e l l e   Suomen Senaatille toimeksi.

4 §.

Tämä asetus astuu voimaan heti, kun se on julaistu.

Ministeri Valtiosihteeri W. Markoff.

</div>

Katso myös
Keisarillisen Suomen Senaatin päätös koskeva tarkempia määräyksiä telefooniveron kannannasta ja tilityksestä
Asetus telefoniverosta 1 päivänä helmikuuta 1915 annetun asetuksen kumoamisesta

Säädökset 1915
Verolait